31985D0539
L 334/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 ноември 1985 година
относно списъка с предприятия в Гренландия, които са одобрени да внасят прясно месо в Общността
(85/539/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на при внос на животни от едрия рогат добитък и свине, и на прясно месо от трети страни (1), последно изменена с Директива 83/91/ЕИО (2), и по-специално член 4, параграф 1 и член 18, параграф 1 от нея,
като има предвид, че предприятията в трети страни не могат да получат разрешение за износ на прясно месо за Общността, освен ако същите не отговарят на общите и специални условия, установени в Директива 72/462/ЕИО;
като има предвид, че в съответствие с член 4, параграф 3 от Директива 72/462/ЕИО Гренландия е предложила едно предприятие да получи разрешение да изнася за Общността;
като има предвид, че проверките на място от страна на Общността показват, че хигиенните стандарти в това предприятие са задоволителни и че следователно това предприятие може да бъде одобрено в съответствие с член 4, параграф 1 от посочената директива, за внос на прясно месо в Общността;
като има предвид, че следва да се припомни, че вносът на прясно месо е също така предмет на друго ветеринарно законодателство на Общността, особено що се отнася до ветеринарно-санитарните изисквания;
като има предвид, че условията за внос на прясно месо от предприятие, което е посочено в списъка, приложен към настоящото решение, продължават да са предмет на разпоредби, които са установени другаде, както и на общите разпоредби на Договора; като има предвид, че по-специално вносът от трети страни и ре-експортът към други държави-членки на определени категории месо, като например месо, което съдържа остатъци от определени вещества, които все още не са обхванати от хармонизирани правила на Общността, продължават да са предмет на санитарното законодателство на държавата-членка вносител;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятието в Гренландия, което е посочено в приложението, се одобрява да внася прясно месо в Общността, в съответствие с горепосоченото приложение.
2. Вносът от това предприятие остава предмет на ветеринарните разпоредби на Общността, които са установени другаде, и по-специално на тези в областта на ветеринарно-санитарния контрол.
Член 2
Държавите-членки забраняват внос на прясно месо, ако то е с произход от предприятия, различни от посочените в приложението.
Член 3
Настоящото решение се прилага от 1 март 1986 г.
Член 4
Адресати на настоящото решение са държавите-членки.
Съставено в Брюксел на 29 ноември 1985 година.